ddrg/super_eurlex huggingface dataset:
(3)

Iz relevantnih podatkov, poročil in statistik ter konkretnih in zanesljivih informacij (3) izhaja, da so sheme državljanstva za vlagatelje v Vanuatuju v sedanji obliki in delovanju v nasprotju s cilji vizumske politike Unije, ki določa preverjanje državljanov tretjih držav, za katere velja vizumska obveznost, glede na merila iz člena 21 Uredbe (ES) št. 810/2009 Evropskega parlamenta in Sveta (4) in enakovredne nacionalne zakonodaje tistih držav članic, v katerih se navedena uredba še ne uporablja v celoti. Način izvajanja navedenih shem pomeni izogibanje postopku Unije za izdajo vizuma za kratkoročno bivanje ter oceni s tem povezanih varnostnih in migracijskih tveganj.
(1)

V skladu s členom 23a(1) in (2) Direktive 92/83/EGS morajo države članice neodvisnim malim proizvajalcem s sedežem na njihovem ozemlju na zahtevo predložiti letno potrdilo in neodvisnim malim proizvajalcem dovoliti, da sami potrdijo skupno letno proizvodnjo proizvajalcev in njihovo izpolnjevanje meril iz navedene direktive. Izvedbena uredba Komisije (EU) 2021/2266 (2) določa informacije, ki jih je treba vključiti v administrativni dokument in poenostavljeni spremni dokument, ki se sklicujeta na navedeno potrdilo ali samopotrjevanje za gibanje blaga v skladu s poglavjem IV ali V Direktive Sveta 2008/118/ES (3).
DELEGIRANA UREDBA KOMISIJE (EU) 2023/182

z dne 23. novembra 2022

o popravku nekaterih jezikovnih različic Priloge III k Delegirani uredbi (EU) 2019/2122 o dopolnitvi Uredbe (EU) 2017/625 Evropskega parlamenta in Sveta glede nekaterih kategorij živali in blaga, izvzetih iz uradnega nadzora na mejnih kontrolnih točkah, posebnega nadzora osebne prtljage potnikov ter blaga v majhnih pošiljkah, ki se pošlje fizičnim osebam in ni namenjeno dajanju na trg

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2017/625 Evropskega parlamenta in Sveta z dne 15. marca 2017 o izvajanju uradnega nadzora in drugih uradnih dejavnosti, da se zagotovi uporaba zakonodaje o živilih in krmi, pravil o zdravju in dobrobiti živali ter zdravju rastlin in fitofarmacevtskih sredstvih, ter o spremembi uredb (ES) št. 999/2001, (ES) št. 396/2005, (ES) št. 1069/2009, (ES) št. 1107/2009, (EU) št. 1151/2012, (EU) št. 652/2014, (EU) 2016/429 in (EU) 2016/2031 Evropskega parlamenta in Sveta, uredb Sveta (ES) št. 1/2005 in (ES) št. 1099/2009 ter direktiv Sveta 98/58/ES, 1999/74/ES, 2007/43/ES, 2008/119/ES in 2008/120/ES ter razveljavitvi uredb (ES) št. 854/2004 in (ES) št. 882/2004 Evropskega parlamenta in Sveta, direktiv Sveta 89/608/EGS, 89/662/EGS, 90/425/EGS, 91/496/EGS, 96/23/ES, 96/93/ES in 97/78/ES ter sklepa Sveta 92/438/EGS (Uredba o uradnem nadzoru) (1) in zlasti člena 48(d) in (e), člena 53(1)(d)(ii) ter člena 77(1)(k) Uredbe,

ob upoštevanju naslednjega:

(1) Finska in nizozemska jezikovna različica Priloge III k Delegirani uredbi Komisije (EU) 2019/2122 (2) vsebujeta napako v uvodnem stavku točk 2 in 3, ki spreminja pomen določb.

(2) Finsko in nizozemsko jezikovno različico Delegirane uredbe (EU) 2019/2122 bi bilo zato treba ustrezno popraviti. Druge jezikovne različice te napake ne vsebujejo –

SPREJELA NASLEDNJO UREDBO:

Člen 1 (ne zadeva slovenskega jezika)

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 23. novembra 2022 Za Komisijo predsednica Ursula VON DER LEYEN

(1) UL L 95, 7.4.2017, str. 1.

(2) Delegirana uredba Komisije (EU) 2019/2122 z dne 10. oktobra 2019 o dopolnitvi Uredbe (EU) 2017/625 Evropskega parlamenta in Sveta glede nekaterih kategorij živali in blaga, izvzetih iz uradnega nadzora na mejnih kontrolnih točkah, posebnega nadzora osebne prtljage potnikov ter blaga v majhnih pošiljkah, ki se pošlje fizičnim osebam in ni namenjeno dajanju na trg, ter o spremembi Uredbe Komisije (EU) št. 142/2011 (UL L 321, 12.12.2019, str. 45).
(2)

Odbor za harmonizirani sistem Svetovne carinske organizacije (WCO) je na 69. seji marca 2022 odobril mnenje o uvrstitvi 3305.10/5, ki uvršča šampon gel za umivanje las in kože, ki vsebuje vodo, organske površinsko aktivne snovi, glicerin, rastlinske izvlečke, magnezijev sulfat, cinkov glukonat, butilen glikol, natrijev klorid, citronsko kislino, alkohol, dišavo, aromatične snovi in pomožne snovi, pakiran v 250-mililitrsko steklenico za prodajo na drobno. Uvrščen je bil pod tarifno številko 3305 HS, saj se je štelo, da za uvrstitev izdelka velja opomba 1(c) k poglavju 34 HS, ki iz tega poglavja izključuje „šampone, zobne paste, kreme in pene za britje ter preparate za kopanje, ki vsebujejo milo ali druga organska površinsko aktivna sredstva“ in navaja uvrstitev pod tarifne številke 3305, 3306 ali 3307. Zato je bil izdelek uvrščen pod tarifno podštevilko HS 3305 10, ki ustreza oznaki KN 3305 10 00, in sicer ob upoštevanju splošnih pravil 1 in 6 za razlago HS in opombe 1(c) k poglavju 34 HS.
(1)

V skladu s členom 3 Izvedbene uredbe Komisije (EU) 2017/39 (2) morajo države članice, ki želijo sodelovati v shemi pomoči Unije za oskrbo izobraževalnih ustanov (šolska shema) s sadjem in zelenjavo, bananami ter mlekom, vsako leto do 31. januarja Komisiji predložiti zahtevek za pomoč Unije za naslednje šolsko leto. V skladu z navedeno določbo morajo zahtevki držav članic za pomoč Unije vsebovati informacije o okvirni dodelitvi pomoči Unije za šolsko sadje in zelenjavo ter šolsko mleko iz Priloge I k Uredbi Sveta (EU) št. 1370/2013 (3). V navedeni prilogi so določene okvirne letne dodelitve pomoči Unije za posamezno državo članico za šolsko sadje in zelenjavo ter šolsko mleko za obdobje od 1. avgusta 2017 do 31. julija 2023.
(10)

Mednarodne obveznosti glede dostopa do trga, ki jih je Unija sprejela do tretjih držav na področju javnih naročil in koncesij, med drugim zahtevajo enako obravnavo gospodarskih subjektov iz teh tretjih držav. Zato se lahko ukrepi, sprejeti na podlagi te uredbe, uporabljajo samo za gospodarske subjekte, blago ali storitve iz tretjih držav, ki niso pogodbenice večstranskega Sporazuma o vladnih nabavah STO ali dvostranskih ali mnogostranskih trgovinskih sporazumov z Unijo, ki vključujejo obveznosti glede dostopa do trgov javnih naročil ali koncesij, oziroma za gospodarske subjekte, blago ali storitve iz držav, ki so pogodbenice takih sporazumov, vendar le v zvezi s postopki javnega naročanja blaga, storitev ali koncesij, ki jih ti sporazumi ne zajemajo. V skladu z direktivami 2014/23/EU (4), 2014/24/EU (5) in 2014/25/EU (6) Evropskega parlamenta in Sveta in v skladu s pojasnili iz sporočila Komisije z dne 24. julija 2019 o smernicah o udeležbi ponudnikov in blaga tretje države na trgu javnih naročil EU gospodarski subjekti iz tretjih držav, ki nimajo nobenega sporazuma o odprtju trga javnih naročil EU oziroma katerih blago, storitve in gradnje niso zajeti v takšnem sporazumu, nimajo zagotovljenega dostopa do postopkov javnega naročanja v EU in so lahko izločeni.
Večja digitalizacija carinskih in unijskih necarinskih formalnosti, ki se uporabljajo v mednarodni trgovini, je državam članicam odprla nove priložnosti za izboljšanje digitalnega sodelovanja med carinskimi in partnerskimi pristojnimi organi. Da bi te priložnosti izkoristile in prednostne naloge uresničile, je več držav članic začelo razvijati okvire za nacionalna okolja enotnega okenca za carino. Te pobude se bistveno razlikujejo glede na raven obstoječe strukture carinske informacijske tehnologije, prednostne naloge in stroškovne strukture. Zato je treba od držav članic zahtevati, da za unijske necarinske formalnosti, ki jih zajema EU CSW-CERTEX, vzpostavijo in uporabljajo nacionalna okolja enotnega okenca za carino z minimalnim naborom funkcij, s pomočjo katerih bodo lahko uporabljeni vsi podatki iz unijskih necarinskih sistemov, ki jih uporabljajo partnerski pristojni organi. Ta nacionalna okolja enotnega okenca bi morala predstavljati nacionalne komponente okolja enotnega okenca EU za carino, ki bi omogočale elektronsko izmenjavo informacij in sodelovanje med carinskimi organi, partnerskimi pristojnimi organi in gospodarskimi subjekti, da bi zagotovili skladnost s carinsko zakonodajo in unijskimi necarinskimi formalnostmi, ki jih zajema EU CSW-CERTEX, ter njihovo učinkovito izvrševanje.

V skladu s tem ciljem bi morala nacionalna okolja enotnega okenca za carino carinskim organom omogočati avtomatizirano preverjanje formalnosti, v zvezi s katerimi se prek EU CSW-CERTEX prenašajo podatki iz unijskega necarinskega sistema. Nacionalna okolja enotnega okenca za carino bi morala pristojnim partnerskim organom omogočati tudi spremljanje in nadzor količin dovoljenega blaga (v nadaljnjem besedilu: upravljanje količine), ki so ga carinski organi sprostili prek Unije. To bi bilo treba zagotoviti tako, da bi se unijskim necarinskim sistemom prek EU CSW-CERTEX predložile potrebne informacije o carinjenju. V praksi je upravljanje količine na ravni Unije potrebno, da se omogoči boljše izvrševanje necarinskih formalnosti s samodejnim in doslednim spremljanjem uporabe dovoljenih količin za sprostitev blaga, s čimer se prepreči njihova prekomerna uporaba ali zloraba. Povezava nacionalnih okolij enotnega okenca za carino z EU CSW-CERTEX bi olajšala učinkovito upravljanje količine na ravni Unije.
IZVEDBENA UREDBA KOMISIJE (EU) 2022/2375

z dne 29. novembra 2022

o odobritvi spremembe specifikacije proizvoda za zaščiteno označbo porekla ali zaščiteno geografsko označbo na ravni Unije („Bianco di Custoza“/„Custoza“ (ZOP))

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Delegirane uredbe Komisije (EU) 2019/33 z dne 17. oktobra 2018 o dopolnitvi Uredbe (EU) št. 1308/2013 Evropskega parlamenta in Sveta v zvezi z vlogami za zaščito označb porekla, geografskih označb in tradicionalnih izrazov v vinskem sektorju, postopkom ugovora, omejitvami uporabe, spremembami specifikacij proizvoda, preklicem zaščite ter označevanjem in predstavitvijo (1) ter zlasti člena 15(2) Uredbe,

ob upoštevanju naslednjega:

(1) Komisija je preučila vlogo za odobritev spremembe specifikacije proizvoda na ravni Unije za zaščiteno označbo porekla „Bianco di Custoza“/„Custoza“, ki jo je Italija vložila v skladu s členom 105 Uredbe (EU) št. 1308/2013 Evropskega parlamenta in Sveta (2) v povezavi s členom 15 Delegirane uredbe (EU) 2019/33. Spremembe vključujejo spremembo imena iz „Bianco di Custoza“/„Custoza“ v „Custoza“.

(2) Komisija je vlogo za odobritev spremembe specifikacije proizvoda na ravni Unije objavila v Uradnem listu Evropske unije (3), kot zahteva člen 97(3) Uredbe (EU) št. 1308/2013.

(3) Komisija ni prejela nobenega ugovora v skladu s členom 98 Uredbe (EU) št. 1308/2013.

(4) Spremembo specifikacije proizvoda na ravni Unije bi bilo zato treba odobriti v skladu s členom 99 Uredbe (EU) št. 1308/2013 v povezavi s členom 15(2) Delegirane uredbe (EU) 2019/33 –

SPREJELA NASLEDNJO UREDBO:

Člen 1 Sprememba specifikacije proizvoda, objavljena v Uradnem listu Evropske unije v zvezi z imenom „Bianco di Custoza“/„Custoza“ (ZOP), se odobri.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 29. novembra 2022 Za Komisijo v imenu predsednice Janusz WOJCIECHOWSKI član Komisije

(1) UL L 9, 11.1.2019, str. 2.

(2) Uredba (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (UL L 347, 20.12.2013, str. 671).

(3) UL C 295, 2.8.2022, str. 5.
IZVEDBENA UREDBA KOMISIJE (EU) 2022/2485

z dne 12. decembra 2022

o zaščiti iz člena 99 Uredbe (EU) št. 1308/2013 Evropskega parlamenta in Sveta za ime „Rosalia“ (ZOP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 99 Uredbe,

ob upoštevanju naslednjega:

(1) V skladu s členom 97(2) in (3) Uredbe (EU) št. 1308/2013 je Komisija preučila vlogo Avstrije za registracijo imena „Rosalia“ in jo objavila v Uradnem listu Evropske unije (2).

(2) Komisija ni prejela nobenega ugovora v skladu s členom 98 Uredbe (EU) št. 1308/2013.

(3) V skladu s členom 99 Uredbe (EU) št. 1308/2013 bi bilo treba ime „Rosalia“ zaščititi in ga vpisati v register iz člena 104 navedene uredbe.

(4) Ukrepi iz te uredbe so v skladu z mnenjem Odbora za skupno ureditev kmetijskih trgov –

SPREJELA NASLEDNJO UREDBO:

Člen 1 Ime „Rosalia“ (ZOP) se zaščiti.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 12. decembra 2022 Za Komisijo v imenu predsednice Janusz WOJCIECHOWSKI član Komisije

(1) UL L 347, 20.12.2013, str. 671.

(2) UL C 305, 10.8.2022, str. 18.
(1)

Temeljni pregled trgovalne knjige, katere končna pravila je Baselski odbor sprejel januarja 2019, je namenjen odpravi pomanjkljivosti, ugotovljenih med svetovno finančno krizo, kar zadeva kapitalske zahteve za tržna tveganja. Kot del izboljšanja, ki ga je prinesel temeljni pregled trgovalne knjige, je bila v okviru standardiziranega pristopa uvedena nova kapitalska zahteva za zajetje tveganja neplačila izpostavljenosti iz naslova dolžniških in lastniških instrumentov. Zagotoviti je treba dodatne tehnične elemente za pojasnitev specifikacij pravil temeljnega pregleda trgovalne knjige, ki so bila v pravo Unije uvedena z Uredbo (EU) 2019/876 Evropskega parlamenta in Sveta (2) za namene zahtev glede poročanja, in po potrebi navedene specifikacije dopolniti. Ti tehnični elementi se nanašajo na izračun bruto zneskov skokovitega naraščanja neplačila za izpostavljenosti iz naslova dolžniških in lastniških instrumentov, oceno bruto zneskov skokovitega naraščanja neplačila za izpostavljenosti tveganju neplačila, ki nastanejo iz določenih izvedenih finančnih instrumentov, in določitev hipotetičnih zneskov instrumentov, ki niso instrumenti iz člena 325w(4) Uredbe (EU) št. 575/2013 .
(a) Pristojbine, zaračunane vlagatelju, in stroški, ki jih ima vlagatelj v zvezi z naložbo (vključno z upravnimi stroški, ki so posledica prodaje sprejetih instrumentov za namene množičnega financiranja) Ta oddelek vsebuje predstavitev vseh neposrednih in posrednih pristojbin, provizij, stroškov in dajatev, ki jih ima vlagatelj v zvezi z naložbo in izstopom iz nje, v obliki preglednice. Če so navedeni zneski v eurih (ali drugi uporabljeni valuti) in odstotne vrednosti, se izračunajo za hipotetično naložbo v vrednosti 10 000 EUR in na letni podlagi.

Pristojbine, davki in drugi stroški v EUR (ali drugi uporabljeni valuti) kot odstotek skupnega zneska naložbe Primeri (neizčrpni)

Enkratni Vstopni stroški (navedite podrobnosti) […] EUR […] % Stroški, ki jih plača vlagatelj pri sklenitvi naložbe. Ti stroški zajemajo stroške, povezane z vpisom vlagatelja (kot so notarske pristojbine, vnaprejšnje obremenitve in kolkovina), in stroške, povezane s temeljnim sredstvom (kot so honorar za prinosnika posla in honorar za zastopnika, notarske pristojbine, davki na nepremičnine in drugi davki na pridobitev).

Izstopni stroški (navedite podrobnosti) […] EUR […] % Stroški, ki jih plača vlagatelj pri izstopu iz naložbe ob zapadlosti (kot so honorar za prinosnika posla in honorar za zastopnika, notarske pristojbine, davki na nepremičnine in drugi davki na pridobitev, stroški prenehanja).

Tekoči […] EUR […] % Stroški, ki jih ima vlagatelj med obdobjem posedovanja naložbe (kot so skrbniška provizija in provizija za upravljanje, revizijski in pravni stroški, sprotni davki, povezani z naložbo ali temeljnim sredstvom).

Dodatni Provizije za uspešnost/ spodbujevalna provizija (navedite podrobnosti) […] EUR […] % Provizije, ki jih vlagatelj plača lastniku ali lastnikom projekta, če so izpolnjeni določeni parametri uspeha.

Drugi dodani stroški (navedite podrobnosti) […] EUR […] % Honorarji za prinosnika posla, provizije za refinanciranje, pristojbine za transakcije (če niso že vključene v enkratne pristojbine).

(b) Kje in kako je mogoče brezplačno pridobiti dodatne informacije o projektu množičnega financiranja, lastniku projekta [in kjer je ustrezno, subjektu s posebnim namenom]
(2)

V skladu s členom 182(1) Uredbe (EU) št. 1308/2013 so sprožitvene količine uvoza za morebitno uporabo dodatnih uvoznih dajatev za nekatere vrste sadja in zelenjava enake 125 % povprečnega uvoza vsakega zadevnega proizvoda v obdobju uporabe za predhodna tri leta, saj se domača poraba ne upošteva. Na podlagi podatkov, ki so jih uradno sporočile države članice za leta 2019, 2020 in 2021, bi bilo treba sprožitvene količine za nekatere vrste sadja in zelenjave določiti za leti 2023 in 2024.
IZVEDBENA UREDBA KOMISIJE (EU) 2022/2044

z dne 18. oktobra 2022

o odobritvi sprememb specifikacije proizvoda za zaščiteno označbo porekla ali zaščiteno geografsko označbo („Roero“ (ZOP))

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 99 Uredbe,

ob upoštevanju naslednjega:

(1) Komisija je proučila vlogo za odobritev sprememb specifikacije proizvoda za zaščiteno označbo porekla „Roero“, ki jo je Italija poslala v skladu s členom 105 Uredbe (EU) št. 1308/2013.

(2) Komisija je vlogo za odobritev sprememb specifikacije proizvoda objavila v Uradnem listu Evropske unije (2), kot zahteva člen 97(3) Uredbe (EU) št. 1308/2013.

(3) Komisija ni prejela nobenega ugovora v skladu s členom 98 Uredbe (EU) št. 1308/2013.

(4) Spremembe specifikacije proizvoda bi bilo zato treba odobriti v skladu s členom 99 Uredbe (EU) št. 1308/2013.

(5) Ukrepi iz te uredbe so v skladu z mnenjem Odbora za skupno ureditev kmetijskih trgov –

SPREJELA NASLEDNJO UREDBO:

Člen 1 Spremembe specifikacije proizvoda, objavljene v Uradnem listu Evropske unije v zvezi z imenom „Roero“ (ZOP), se odobrijo.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 18. oktobra 2022 Za Komisijo v imenu predsednice Janusz WOJCIECHOWSKI član Komisije

(1) UL L 347, 20.12.2013, str. 671.

(2) UL C 170, 25.4.2022, str. 21.
(239)

V odgovor na to trditev je treba opozoriti, da noben rok ne omejuje trajanja ukrepov, dokler so izpolnjeni pogoji za njihovo uvedbo ali ohranitev. Poleg tega so v tej zadevi ukrepi utemeljeni, ker so ugotovitve potrdile verjetnost nadaljevanja dampinga in škode v primeru LRK ter ponovitve dampinga in škode v primeru Indonezije, kot je navedeno v uvodnih izjavah 116 do 140 ter 203 do 215. Poleg tega Komisija v sedanji preiskavi, izvedeni v skladu s členom 11(2) osnovne uredbe, ne more spremeniti stopnje ukrepov, zato ni pomembno, ali so veljavni ukrepi učinkoviti ali neučinkoviti. Te trditve so bile zato zavrnjene.
(2)

Čeprav so kazalniki iz Priloge II k Uredbi (EU) 2021/1077 primerni za namene letnega spremljanja smotrnosti, ne zadostujejo, da bi omogočili celovito spremljanje in ocenjevanje dejavnosti in rezultatov instrumenta pri doseganju njegovega splošnega in specifičnega cilja. Zato bi bilo treba kot del okvira za spremljanje in ocenjevanje določiti dodatne kazalnike.
(a)

Organizacija da pristojnemu organu na voljo priročnik za upravljanje varnosti informacij (ISMM) in, kadar je ustrezno, vse pripadajoče priročnike in postopke, na katere se sklicuje, ki vsebuje: 1. izjavo, ki jo podpiše odgovorni vodja ali vodja projektivne organizacije v primeru projektivne organizacije, ki potrjuje, da bo organizacija ves čas delala v skladu s to prilogo in ISMM. Če odgovorni vodja ali v primeru projektivne organizacije vodja projektivne organizacije ni izvršni direktor organizacije, potem ta sopodpiše izjavo; 2. nazive, imena, dolžnosti, odgovornosti, obveznosti in pooblastila osebe ali oseb iz točke IS.D.OR.240(b) in (c); 3. naziv, ime, dolžnosti, odgovornosti, obveznosti in pooblastila skupne odgovorne osebe iz točke IS.D.OR.240(d), če je ustrezno; 4. politiko informacijske varnosti organizacije iz točke IS.D.OR.200(a)(1); 5. splošen opis števila in kategorij osebja ter sistema, vzpostavljenega za načrtovanje razpoložljivosti osebja, kot se zahteva v točki IS.D.OR.240(d); 6. nazive, imena, dolžnosti, odgovornosti, obveznosti in pooblastila ključnih oseb, odgovornih za izvajanje točke IS.D.OR.200, vključno z osebo ali osebami, odgovornimi za funkcijo spremljanja skladnosti iz točke IS.D.OR.200(a)(12); 7. organigram, ki prikazuje povezane verige odgovornosti in obveznosti za osebe iz točk 2 in 6; 8. opis sistema notranjega poročanja iz točke IS.D.OR.215; 9. postopke, ki določajo, kako organizacija zagotavlja skladnost s tem delom, in zlasti: (i) dokumentacijsko točko IS.D.OR.200(c); (ii) postopke, ki opredeljujejo, kako organizacija nadzira katere koli pogodbene dejavnosti iz točke IS.D.OR.200(a)(9); (iii) postopek spremembe ISMM, opredeljen v točki (c); 10. podrobnosti trenutno odobrenih drugih načinov usklajevanja.
IZVEDBENA UREDBA KOMISIJE (EU) 2022/1481

z dne 7. septembra 2022

o določitvi uvoznih dajatev za nekatere vrste oluščenega riža od 8. septembra 2022

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti prvega pododstavka člena 183, točka (a),

ob upoštevanju naslednjega:

(1) Sporazum v obliki izmenjave pisem med Evropsko skupnostjo in Združenimi državami Amerike v zvezi z metodo izračuna dajatev na oluščeni riž, odobren s Sklepom Sveta 2005/476/ES (2), določa metodo za izračun dajatev za uvoz oluščenega riža.

(2) Na podlagi podatkov, ki so jih sporočili pristojni organi, Komisija ugotavlja, da so bila uvozna dovoljenja za oluščeni riž, uvrščen pod oznako KN 1006 20, razen uvoznih dovoljenj za riž basmati, izdana za količino 531 635 ton za obdobje od 1. septembra 2021 do 31. avgusta 2022. Uvozno dajatev za oluščeni riž, uvrščen pod oznako KN 1006 20, razen riža basmati, ki je bila določena z Izvedbeno uredbo Komisije (EU) 2022/386, bi bilo zato treba ustrezno spremeniti (3).

(3) Izvedbeno uredbo (EU) 2022/386 bi bilo zato treba razveljaviti.

(4) Ustrezno dajatev je treba določiti v desetih dneh od konca navedenega obdobja. Zato bi morala ta uredba začeti veljati takoj –

SPREJELA NASLEDNJO UREDBO:

Člen 1 Uvozna dajatev za oluščeni riž, uvrščen pod oznako KN 1006 20, razen za sorte oluščenega riža basmati iz člena 1 Uredbe Komisije (ES) št. 972/2006 (4), znaša 65 EUR na tono.

Člen 2 Izvedbena uredba (EU) 2022/386 se razveljavi.

Člen 3 Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 7. septembra 2022 Za Komisijo v imenu predsednice Wolfgang BURTSCHER generalni direktor Generalni direktorat za kmetijstvo in razvoj podeželja

(1) UL L 347, 20.12.2013, str. 671.

(2) Sklep sveta 2005/476/ES z dne 21. junija 2005 o sklenitvi Sporazuma v obliki izmenjave pisem med Evropsko skupnostjo in Združenimi državami Amerike v zvezi z metodo izračuna dajatev na oluščen riž in o spremembah Sklepov 2004/617/ES, 2004/618/ES in 2004/619/ES (UL L 170, 1.7.2005, str. 67).

(3) Izvedbena uredba Komisije (EU) 2022/386 z dne 7. marca 2022 o določitvi uvoznih dajatev za nekatere vrste oluščenega riža od 8. marca 2022 (UL L 78, 8.3.2022, str. 36).

(4) Uredba Komisije (ES) št. 972/2006 z dne 29. junija 2006 o določitvi posebnih pravil za uvoz riža basmati in sistemu prehodnega preverjanja za določanje njegovega porekla (UL L 176, 30.6.2006, str. 53).